SCB จัดกิจกรรมร่วมกับทรูมูฟ เอช ลูกค้าธนาคารลุ้นรับสมาร์ทโฟน4Gฟรี
TRUE ร่วมมือกับ SCB ผนึกกำลัง ผสานความร่วมมือมอบสิทธิพิเศษจากทรูมูฟ เอช ให้เฉพาะลูกค้าSCB เท่านั้น รับสมาร์ทโฟน 4G รุ่นยอดนิยมฟรี
30 ส.ค. 2559


ทรูมูฟ เอช ผู้ให้บริการเครือข่าย 4G+ อันดับ 1 ครอบคลุมทั่วไทย โดย ดร.กิตติณัฐ ทีคะวรรณ (กลาง) หัวหน้าคณะผู้บริหารกลุ่ม ด้านการพาณิชย์ บริษัท ทรู คอร์ปอเรชั่น จำกัด (มหาชน) หรือ TRUE ร่วมมือกับธนาคารไทยพาณิชย์ จำกัด (มหาชน) หรือ SCB โดย นางปิติพร พนาภัทร์ (ขวา)รองผู้จัดการใหญ่ ผู้บริหารสูงสุด Partnership and Business Development และนางสาวอัญชลี จรัสยศวุฒิชัย (ซ้าย) ผู้อำนวยการอาวุโส ผู้บริหารสายผลิตภัณฑ์บัตรเครดิต ผนึกกำลัง ผสานความร่วมมือมอบสิทธิพิเศษจากทรูมูฟ เอช ให้เฉพาะลูกค้าSCB เท่านั้น รับสมาร์ทโฟน 4G รุ่นยอดนิยมฟรี เมื่อสมัครแพ็กเกจรายเดือนจากทรูมูฟ เอช และผ่อนชำระค่าบริการตามระยะเวลาที่กำหนด อาทิ Samsung Galaxy Note 7, Samsung Galaxy S7 Edge, Huawei P9 Plus และไอโฟน และยังมีโทรศัพท์รุ่นอื่นๆ อีกมากมาย เพียงสมัครแพ็กเกจรายเดือน จากทรูมูฟ เอช พร้อมสมัครบริการ SCB พร้อมเพย์ และผ่อนชำระค่าบริการรายเดือน 0% นานสูงสุด 24 เดือน (หรือตามเงื่อนไขที่กำหนด) ผ่านบัตรเครดิตไทยพาณิชย์ SCB หรือบัตรกดเงินสด สปีดี้ แคช สิทธิพิเศษสำหรับลูกค้าเปิดเบอร์ใหม่ และลูกค้าย้ายค่ายเบอร์เดิมเท่านั้น